Борис Младенов-Young
Perpetum mobile

chitanka.info

Какво велико чудо е сърцето!

Работи цял живот като робот,

от своето създаване додето

душата се нуждай от кислород.

За него няма отдих и почивка.

Когато свърши трудовият ден

и тялото под нощната завивка

се унесе дълбоко в сън блажен,

не спира то за миг дори тогава —

самозарежда се и продължава…

А аз, човекът, цели векове

ума си блъскам с голата химера

как вечния двигател да намеря…

Перпетум мобиле си ти, сърце!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.